Attēls, kurā ir teksts

Apraksts ģenerēts automātiski

Noraksts

Cēsu novada domes

sēde 10.10.2024.

protokols Nr.12, 12. punkts

LĒMUMS

Cēsīs, Cēsu novadā

10.10.2024. Nr.476

**Par** **kritērijiem nomas maksas gradācijai un piemērošanai**

**komercdarbības (de minimis) atbalsta piešķiršanai samazinātas nomas maksas veidā**

Ziņo J.Rozenbergs, domes priekšsēdētājs

2024.gada 1.janvārī stājās spēkā jauns de minimis atbalsta regulējums Komisijas Regula 2023/2831 par Līguma par Eiropas Savienības darbību 107. un 108. panta piemērošanu de minimis atbalstam, kas aizvieto 2013.gada 18.decembra Komisijas Regulu Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam. Lai varētu piešķirt de minimis atbalstu piemērojot spēkā esošo de minimis atbalsta regulējumu, nepieciešams izdot jaunus noteikumus “Par kritērijiem nomas maksas gradācijai un piemērošanai komercdarbības (de minimis) atbalsta piešķiršanai samazinātas nomas maksas veidā”.

Saskaņā ar Ministru kabineta 2018.gada 20.februāra noteikumu Nr. 97 “Publiskas personas mantas iznomāšanas noteikumi” (turpmāk - Noteikumi Nr. 97) 87. punkta nosacījumiem, ja nomnieka (saimnieciskās darbības veicēja) saimnieciskās darbības veids atbilst Eiropas Komisijas Regulai Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam, iznomātājam un nomniekam savstarpēji vienojoties, uz noteiktu laikposmu nomas maksu var samazināt līdz 50 procentiem no noteiktā nomas maksas apmēra. Minēto atbalstu sniedz, pusēm savstarpēji vienojoties par atbalsta sniegšanas sākuma datumu, ja nomnieks apņemas ievērot vismaz vienu no šādiem nosacījumiem: radīt jaunas darba vietas; veikt nozīmīgus finansiālus ieguldījumus, kas nodrošinās saimnieciskās darbības paplašināšanu vai dažādošanu; veikt finansiālus ieguldījumus, kas sekmēs inovāciju vai jaundibinātu ražošanas uzņēmumu veidošanos; veikt ieguldījumus nomas objekta infrastruktūras attīstībā; nomas objektu izmantot sociālās aizsardzības, kultūras, izglītības, zinātnes, sporta, vides un dzīvnieku aizsardzības vai veselības aprūpes funkciju nodrošināšanai.

Pamatojoties uz Pašvaldību likuma 10. panta pirmās daļas 21. apakšpunktu, Komercdarbības atbalsta kontroles likuma 5.,7.pantu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 87., 88., 89. punktiem, Komercdarbības atbalsta kontroles likuma 10. pantu, ievērojot Cēsu novada domes Uzņēmējdarbības un attīstības komitejas 2024. gada 19. septembra atzinumu (protokols Nr.10) un Cēsu novada domes Finanšu komitejas 2024. gada 3. oktobra atzinumu (protokols Nr.10), Cēsu novada dome, ar 15 balsīm - par (Andris Melbārdis , Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Jānis Ķipurs, Jānis Rozenbergs, Laimis Šāvējs) , pret nav, atturas nav, nolemj:

1. Apstiprināt Cēsu novada domes noteikumus “Kritēriji nomas maksas gradācijai un piemērošanai komercdarbības (de minimis) atbalsta piešķiršanai samazinātas nomas maksas veidā” saskaņā ar pielikumu.
2. Nosūtīt lēmumu Finanšu ministrijai apstiprināto noteikumu sākotnējai izvērtēšanai.
3. Lēmuma 1.punktā apstiprinātie noteikumi stājas spēkā pēc Finanšu ministrijas pozitīva izvērtējuma saņemšanas.
4. Lēmuma izpildi nodrošināt Cēsu novada pašvaldības aģentūrai “Cēsu novada uzņēmējdarbības un tūrisma aģentūra”.
5. Kontroli par lēmuma izpildi veikt Cēsu novada pašvaldības izpilddirektoram.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Cēsu novada domes

10.10.2024.lēmumam Nr.476

Apstiprināts

ar Cēsu novada domes

10.10.2024.lēmumu nr.476

**NOTEIKUMI**

Cēsīs, Cēsu novadā

2024. gada 10. oktobrī Nr.272

**Kritēriji nomas maksas gradācijai un piemērošanai**

**komercdarbības (de minimis) atbalsta piešķiršanai samazinātas nomas maksas veidā**

Izdots saskaņā ar

Ministru kabineta 2018.gada 20.februāra noteikumu Nr.97

“Publiskas personas mantas iznomāšanas noteikumi

87., [88.](https://likumi.lv/ta/id/297295-publiskas-personas-mantas-iznomasanas-noteikumi#p88), [89.](https://likumi.lv/ta/id/297295-publiskas-personas-mantas-iznomasanas-noteikumi#p89)

1. Noteikumi nosaka kritērijus nomas maksas samazinājuma gradācijai un piemērošanai par Cēsu novada pašvaldības (turpmāk – Pašvaldība) īpašumā esošām vai piekrītošām nedzīvojamām telpām.
2. Atbalstu piešķir Pašvaldības budžetā šim mērķim paredzēto finanšu līdzekļu ietvaros.
3. Nomas maksas samazinājuma saņēmējs ir fiziska vai juridiska persona (turpmāk – Nomnieks), kurš noslēdzis nedzīvojamo telpu nomas līgumu ar Pašvaldību un to saimnieciskās darbības veids atbilst Eiropas Komisijas Regulai Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula Nr. 2023/2831).
4. Nomas objekta nomas maksu nosaka, pieaicinot neatkarīgu vērtētāju, vai normatīvajos aktos noteiktajos gadījumos - atbilstoši Cēsu novada domes apstiprinātajam nomas pakalpojumu maksas cenrādim, ņemot vērā neatkarīga vērtētāja noteikto tirgus nomas maksu.
5. Pašvaldībai un Nomniekam savstarpēji vienojoties, uz noteiktu laika periodu var samazināt nomas maksu līdz 50 procentiem, ja Nomnieks apņemas nomas līguma darbības laikā nomas objektā ievērot vismaz vienu no 7.punktā minētajiem nosacījumiem.
6. Nomas maksas samazinājumu piemēro pēc šādiem kritērijiem un šādā apmērā:
   1. radīs jaunas darba vietas:

7.1.1. 50% apmērā, ja tiks izveidotas vairāk nekā 5-10 jaunas darba vietas;

7.1.2. 30% apmērā, ja tiks izveidotas 3 – 5 jaunas darba vietas;

7.1.3. 20% apmērā, ja tiks izveidotas līdz 3 jaunas darba vietas.

* 1. veiks nozīmīgus finansiālus ieguldījumus (investīcijas), kas nodrošinās saimnieciskās darbības paplašināšanu vai dažādošanu:

7.2.1. 50% apmērā, ja ieguldījumu apjoms ir vairāk nekā 400 001 euro;

7.2.2. 25% apmērā, ja ieguldījumu apjoms ir no 100 001 – 400 000 euro;

7.2.3. 10% apmērā, ja ieguldījumu apjoms ir no 15 000 – 100 000 euro.

* 1. veiks finansiālus ieguldījumus (investīcijas), kas sekmēs inovāciju vai jaundibinātu ražošanas uzņēmumu veidošanos:

7.3.1. 50% apmērā, ja ieguldījumu apjoms ir vairāk nekā 400 001 euro;

7.3.2. 25% apmērā, ja ieguldījumu apjoms ir no 100 001 – 400 000 euro;

7.3.3. 10% apmērā, ja ieguldījumu apjoms ir no 15 000 – 100 000 euro.

* 1. veiks ieguldījumus nomas objekta infrastruktūras attīstībā:

7.4.1. 50 % apmērā, ja ieguldījumu apjoms ir vairāk kā 10 001 euro;

7.4.2. 25 % apmērā, ja ieguldījumu apjoms ir no 5001 – 10 000 euro;

7.4.3. 10 % apmērā, ja ieguldījumu apjoms ir no 3 000 – 5  000 euro.

* 1. 50% apmērā, ja nomas objektu izmantos sociālās aizsardzības, kultūras, izglītības, zinātnes, sporta, vides un dzīvnieku aizsardzības vai veselības aprūpes funkciju nodrošināšanai.

1. 100 % apmērā sabiedriskā labuma organizācijai, kura nomas objektā veic saimniecisko darbību un kurai samazinātas nomas maksas piemērošanas gadījumā atbalsts kvalificējams kā komercdarbības atbalsts, vai sociālajam uzņēmumam un ir pieņemts Publiskas personas finanšu līdzekļu un mantas izšķērdēšanas likuma 5. pantā minētais lēmums par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam.
2. De minimis atbalstu piešķir, ja Nomniekam nav ierosināta tiesiskās aizsardzības procesa lieta, netiek īstenots tiesiskās aizsardzības process, tam nav pasludināts maksātnespējas process vai tas neatbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru.
3. Piešķirot de minimis atbalstu, Pašvaldība pārbauda, vai Nomniekam plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto atbalstu nepārsniedz Regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 3. panta 2. punktā noteikto maksimālo apmēru viena vienota uzņēmuma līmenī.
4. Viens vienots uzņēmums šo noteikumu izpratnē atbilst Komisijas regulas Nr. 2023/2831 2. panta 2. punktā, noteiktajai viena vienota uzņēmuma definīcijai.
5. Pašvaldība piemērojot atbalstu samazinātas nomas maksas veidā, uzskaita atbalstu, kas sniegts saskaņā ar Komisijas regulu Nr. 2023/2831.
6. Ja Nomnieks nomas objektu izmanto gan darbībai, kurai samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts, gan darbībai, kurai samazinātas nomas maksas piemērošanas gadījumā atbalsts Nomniekam nav kvalificējams kā komercdarbības atbalsts, un šīs darbības ir iespējams nodalīt, atbalsta regulējums tiek piemērots tikai tai darbībai, kurai atbalsts kvalificējams kā komercdarbības atbalsts. Ja darbības nav iespējams nodalīt, atbalsta regulējums tiek piemērots abām darbībām kopā.
7. Nomas līgumā iekļauj nosacījumu, ka atbalstu, kas sniegts samazinātas nomas maksas veidā, atceļ un Nomnieks atmaksā iznomātājam to nomas maksas daļu, par kuru ir sniegts atbalsts samazinātas nomas maksas veidā, ja Nomnieks pārkāpj tam nomas līgumā noteiktās tiesības un nepilda pienākumus vai ja Nomnieka darbības vai bezdarbības dēļ tiek nodarīts būtisks kaitējums videi un cilvēkiem un ir spēkā stājies kompetentās institūcijas lēmums par šāda kaitējuma nodarīšanu.
8. Ja Nomnieks apņemas ievērot vairākus noteiktos nosacījumus, nomas maksas samazinājums nesummējas, bet piemēro lielāko procentuālo nomas maksas samazinājumu.
9. Atbalstu samazinātas nomas maksas veidā piemēro, ja Nomniekam nav valstī noteikto nodokļa maksājumu parādu, kas kopsummā uz lēmuma pieņemšanas dienu nepārsniedz 150,00 euro, vai kādu citu neizpildītu saistību pret pašvaldību.
10. Nomnieks, iesniedzot Pašvaldībā pieteikumu par de minimis atbalsta saņemšanu, pieteikumam pievieno de minimis sistēmā sagatavotās izdrukas veidlapu vai norāda de minimis sistēmā izveidotās un apstiprinātās pretendenta veidlapas identifikācijas numuru.
11. De minimis atbalsta piešķiršana un uzskaite tiek veikta saskaņā ar normatīvajiem aktiem par de minimis atbalsta uzskaites un piešķiršanas kārtību. Lēmums konkrētam atbalsta saņēmējam par komercdarbības atbalsta piešķiršanu samazinātas nomas maksas veidā ir komercdarbības atbalsta piešķiršanas brīdis.
12. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.
13. Izvērtējot Nomnieka atbilstību nomas maksas atvieglojuma piešķiršanas nosacījumiem, Pašvaldībai ir tiesības pieprasīt no Nomnieka papildus informāciju.
14. Šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.2023/2831 3.panta 2.punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%..
15. Ja tiek veikta de minimis atbalsta kumulācija, atbalsta saņēmējs iesniedz Pašvaldībai visu informāciju par plānoto un piešķirto atbalstu par tām pašām attiecināmajām izmaksām, norādot līdzfinansējuma piešķiršanas datumu, atbalsta sniedzēju, atbalsta pasākumu un plānoto/piešķirto līdzfinansējuma summu un atbalsta intensitāti.
16. Lēmumu par nomas maksas samazinājumu, noteikto laika periodu, uz kādu samazina nomas maksu un datumu, no kura piešķirams nomas maksas samazinājums, pieņem Cēsu novada dome. Nomas maksas samazinājums stājas spēkā ar sekojošā mēneša pirmo datumu vai cita sekojošā mēneša pirmo datumu, un lēmumu par de minimis atbalsta piešķiršanu pieņem un de minimis atbalstu šo noteikumu ietvaros piešķir līdz 2031. gada 30. jūnijam.
17. Pēc domes lēmuma pieņemšanas Nomniekam ir pienākums noslēgt vienošanos ar pašvaldību par nomas maksas samazinājuma nosacījumu izpildi un termiņu, uz kādu tiek piešķirts nomas maksas samazinājums.
18. Ja tiek pārkāpti Komisijas regulas Nr.2023/2831 nosacījumi, Nomniekam ir pienākums atmaksāt Pašvaldībai šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
19. Pašvaldība uzglabā visus ar de minimis atbalsta piešķiršanu saistītos datus 10 (desmit) gadus, sākot no dienas, kurā saskaņā ar šiem Noteikumiem noteikto piešķirts pēdējais de minimis atbalsts atbilstoši Komisijas regulas Nr.2023/2831 6.panta 3. un 7.punktam.
20. Nomnieks uzglabā visus ar de minimis atbalsta piešķiršanu saistītos datus 10 (desmit) gadus no de minimis atbalsta piešķiršanas dienas atbilstoši Komisijas regulas Nr.2023/2831 6.panta 3. un 7.punktam.
21. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem.
22. Ar noteikumu spēkā stāšanos spēku zaudē Cēsu novada domes 20.04.2023. noteikumi Nr. 137 "Par kritērijiem nomas maksas gradācijai un piemērošanai komercdarbības (de minimis) atbalsta piešķiršanai samazinātas nomas maksas veidā".

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Noraksts pareizs

Cēsu novada Centrālās administrācijas

Administrācijas biroja sekretāre I.Ģērmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU